paragraph_text: Crkva je građevina omanjih dimenzija i pravokutnog tlocrta. Iznad glavnih vrata smješten je kameni gotički kip sv. Stjepana iz 14. stoljeća, a uz pročelje crkve nalazi se zvonik na preslicu. Iza crkve nalaze se ostaci velike trobrodne ranokršćanske bazilike, koja je u 11. stoljeću pregrađena u crkvu sv. Stjepana pod borovima, a u 13. stoljeću pridodan joj je i zvonik.